ΓΡΑΠΤΗ ΕΡΩΤΗΣΗ E-0460/01

υποβολή: Paulo Casaca (PSE) προς την Επιτροπή

(19 Φεβρουαρίου 2001)

Θέμα: Θρόμβωση των ταξιδιωτών (σύνδρομο της οικονομικής θέσης)

Απαντώντας στην ερώτησή μου Ε-2020/99(1) όσον αφορά τις συνθήκεςπό τις οποίες κάθονται σε καθίσματα οι επιβάτες αερομεταφορών, η Επιτροπή δήλωσε ότι θα εξετάσει το ζήτημα μέσω ενός έγγραφου διαβούλευσης.

Έκπληξη προκαλεί το γεγονός ότι το εν λόγω έγγραφο διαβούλευσης αναφέρει, στην παράγραφο 2.1 πώς όχι μόνο χρειάζεται περαιτέρω έρευνα και συγκέντρωση αποδεικτικών στοιχείων προκειμένου να ληφθεί σοβαράπόψη το ζήτημα αλλά, επιπροσθέτως, και ότι ο περιορισμένος χώρος στη διάθεση του επιβάτη προσφέρει μεγαλύτερη προστασία σε περίπτωση αναγκαστικής προσγείωσης.

Σχεδόν ένα χρόνο αργότερα, ο συντάκτης αυτής της ερώτησης δεν έχει βρει καμία επιστημονική απόδειξη η οποία να επιβεβαιώνει ότι ο περιορισμός των αερομεταφερομένων επιβατών σε πολύ περιορισμένους χώρους βελτιώνει την ασφάλειά τους. Αντιθέτως, πολλές επιστημονικές δημοσιεύσεις, επώνυμες μαρτυρίες και η κοινή γνώμη συνηγορούνπέρ της άποψης ότι η θρόμβωση των ταξιδιωτών είναι μία από τις συνέπειες της πολιτικής της τοποθέτησης επιβατών σε περιορισμένο χώρο. Ορισμένες μελέτες φανερώνουν ακόμη ότι σε μια στις χίλιες περιπτώσεις μπορεί να σημειωθεί θρόμβωση (Aerospace Medical Association Air Transport Medicine Committee, Traveller's Thrombosis, Deep Vein Thrombosis associated with Travel, January 2001).

Η θρόμβωση των ταξιδιωτών αποτελεί μόνο μία από τις γνωστότερες συνέπειες της απάνθρωπης μεταχείρισης που συχνά επιφυλάσσουν οι αεροπορικές εταιρείες στους επιβάτες τους: έχουν αναφερθεί ρευματικές παθήσεις, κλειστοφοβία, ή ακόμη και σύνδρομα όπως η φρενίτιδα του αέρα (air rage), ένα φαινόμενο που αναφέρεται λεπτομερώς στο έγγραφο της Επιτροπής, χωρίς όμως να παρατίθεται εξηγήσεις των πιθανών αιτίων.

Έχονταςπόψη τα προαναφερθέντα:

1. Δεν θεωρεί άραγε η Επιτροπή πως είναι ανάγκη να αναθεωρήσει επειγόντως τη θέση της όσον αφορά την τακτοποίηση των αερομεταφερομένων επιβατών σε περιορισμένους χώρους;

2. Δεν φρονεί άραγε η Επιτροπή πώς οι ισχύουσες στα πλαίσια της κοινοτικής νομοθεσίας αρχές σχετικά με τους ελάχιστους χώρους για τη μεταφορά πουλερικών, χοίρων και άλλων ζώντων ζώων θα έπρεπε να ισχύουν και για την αερομεταφορά ανθρώπων;

(1) ΕΕ C 219 E της 1.8.2000, σελ. 68.

Απάντηση της κας de Palacio εξ ονόματος της Επιτροπής

(8 Μαΐου 2001)

Η Επιτροπή γνωρίζει ότι μακρινά αεροπορικά ταξίδια ενδέχεται να αυξήσουν τους κινδύνους θρόμβωσης ή να απειλήσουν κατ'άλλους τρόπους τηνγεία των επιβατών. Ωστόσο, θεωρεί ότι το τρέχον επίπεδο των γνώσεων δεν επιτρέπει την αιτιολόγηση νομοθετικής πρότασης της Επιτροπής και ότι είναι απαραίτητο να εξεταστούν οι μελέτες που διενεργούν οι επιστήμονες σε όλον τον κόσμο πριν συναχθούν τα αποτελέσματα σχετικά με ενδεχόμενα κοινοτικά μέτρα για την διαφύλαξη τηςγείας των επιβατών, όπου περιλαμβάνονται και μέτρα όσον αφορά τον χώρο που προβλέπεται για τους επιβάτες για λόγους διαφορετικούς από εκείνους που αφορούν τη γρήγορη εκκένωση των αεροσκαφών.

Εξάλλου, στο πλαίσιο διαβούλευσης που οργανώθηκε στις 12 και 13 Μαρτίου 2001 από τον Παγκόσμιο Οργανισμό Εμπορίου (ΠΟΕ) επ'αυτού του θέματος, επιβεβαιώθηκε η έλλειψη συγκεκριμένων αποδεικτικών στοιχείων που να συνδέουν τον κίνδυνο θρόμβωσης και τα αεροπορικά ταξίδια. Ο ΠΟΕ προτείνει να διενεργηθεί σειρά επιδημιολογικών μελετών σχετικά με τον κίνδυνο αυτό, το μέγεθος του προβλήματος και τους συντελεστές που αφορούν τους κινδύνους" οι μελέτες θα προσφέρουν τη δυνατότητα να απομονωθούν οι συντελεστές που αφορούν τις συνθήκες του περιβάλλοντος (η πίεση εντός του θαλάμου επιβατών, το επίπεδο του οξυγόνου, η κατανάλωση οινοπνεύματος και η έλλειψη σωματικής άσκησης). Τέλος, θα διενεργηθεί μελέτη σχετικά με την αποτελεσματικότητα διαφόρων προληπτικών μέτρων. Διάφορες αεροπορικές εταιρείες προσφέρθηκαν να συμμετάσχουν, και χρηματοδοτικώς, σε αυτές τις μελέτες.

Η Επιτροπή προτίθεται να παρακολουθήσει εκ του σύνεγγυς την εξέλιξη της έρευνας σε αυτό το θέμα. Στο πλαίσιο αυτό, θα λάβει επίσηςπόψη τα αποτελέσματα ερευνητικού έργουπό τον τίτλο Dynasafe, που χρηματοδοτείται από το πέμπτο πρόγραμμα πλαίσιο έρευνας και τεχνολογικής ανάπτυξης της Κοινότητας(1).

(1) COM(97)553 τελικό.